Diari Oficial de la Generalitat Valenciana


Sumari del DOGV 9328, del 29-04-2022 (2022/3090)

Informació pública de l'aprovació de l'informe ambiental i territorial estratègic de la modificació puntual de l'ordenació detallada de les normes subsidiàries de planejament per a la prolongació del carrer del Chorrito.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3090


Data del document
:   05-04-2022

Organisme emissor
:   Ajuntament de Torres Torres

Tipus de document
:   Anunci

Descriptors 

:   * Torres Torres
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual de l'ordenació detallada de les normes subsidiàries de planejament per a la prolongació del carrer del Chorrito. [2022/3090]  
El Ple de l'Ajuntament de Torres Torres, en sessió celebrada el dia 24 de febrer de l'any 2022, va adoptar l'acord la part dispositiva del qual assenyalava:  
  
Primer. Ratificar que les administracions públiques afectades i les persones interessades, fins hui, no han formulat pronunciaments ni al·legacions, respectivament, en la tramitació de l'avaluació ambiental i territorial estratègica de l'expedient de referència.  
  
Segon. Concloure, de conformitat amb l'article 53.2 lletra b del TRLOTUP, que el projecte de la modificació puntual de l'ordenació detallada de les NS de Planejament Municipal de Torres Torres per a la prolongació del carrer del Chorrito de Torres Torres, no té efectes significatius sobre el medi ambient i el territori, conforme als criteris establits en l'annex VIII del TRLOTUP.  
  
Tercer. Resoldre favorablement, de conformitat amb l'article 53.2 lletra b del TRLOTUP, l'avaluació ambiental i territorial estratègica pel procediment simplificat de la proposta de modificació puntual de l'ordenació detallada de les NS de planejament municipal de Torres Torres per a la prolongació del carrer del Chorrito de Torres Torres, designant com a alternativa més idònia ambientalment la proposta en aquesta modificació.  
  
Quart. Donar compte, de conformitat amb l'article 53.7 del TRLOTUP, del contingut de la resolució de l'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació, incloent aquest informe en la documentació del projecte de la modificació puntual de l'ordenació detallada de les NS de planejament municipal de Torres Torres per a la prolongació del carrer del Chorrito de Torres Torres, a l'efecte de posar-ho en coneixement tant de l'òrgan promotor com de l'òrgan substantiu.  
  
Cinqué. Ordenar, de conformitat amb l'article 53.7 del TRLOTUP, la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana.  
  
Sisé. La resolució de l'informe ambiental i territorial estratègic pel procediment simplificat, de conformitat amb l'article 53.7 del TRLOTUP, no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, en el seu cas, d'aprovació del pla o programa, la qual cosa no és inconvenient perquè puguen utilitzar-se els mitjans de defensa que s'estimen pertinents.  
  
Seté. La resolució de l'informe ambiental i territorial estratègic pel procediment simplificat, de conformitat amb l'article 53.7 del TRLOTUP, perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera fet l'aprovació del pla o programa en el termini màxim de quatre anys des de la publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
  
Huité. El Ple de l'Ajuntament de Torres Torres, una vegada complit el que es disposa en els anteriors apartats de la part dispositiva d'aquesta resolució, acorda sotmetre a informació pública la versió preliminar del projecte de la modificació puntual de l'ordenació detallada de les normes subsidiàries de planejament municipal de Torres Torres per a la prolongació del carrer del Chorrito de Torres Torres, redactat per José Luis Sáez Martínez, Arquitecte núm. col·legiat 4793 COACV, complint els següents tràmits:  
1. Article 61.1, lletra a, del TRLOTUP: informació pública durant un període mínim de quaranta-cinc dies, assegurant, com a mínim, les mesures mínimes de publicitat exigides per l'article 55.2 del TRLOTUP, a saber:  
1.a. Consultes a les administracions públiques afectades i persones interessades.  
1.b. Publicar anuncis en el Diari Oficial de la Generalitat Valenciana i en premsa escrita de gran difusió.  
Els anuncis indicaran l'adreça electrònica per a la seua consulta (pàgina web municipal «www.torrestorres.es»).  
1.c. Posar a la disposició del públic els documents esmentats en els antecedents de fet d'aquest acord plenari.  
1.d. La conselleria competent per a l'aprovació dels instruments de planejament, si és el cas, a través de la direcció general corresponent, exercirà les funcions de coordinació necessàries en relació amb l'obtenció dels informes corresponents a les consultes que es realitzen als òrgans de la Generalitat en aquesta fase del procediment.  
En el present cas, la competència per a l'aprovació definitiva del Projecte de la Modificació puntual de l'Ordenació Detallada de les NS de planejament municipal de Torres Torres per a la prolongació del carrer del Chorrito de Torres Torres, correspon a l'Ajuntament de Torres Torres, per afectar exclusivament l'ordenació detallada.  
  
1.e. Consultar a les empreses subministradores d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística; aquest informe tindrà caràcter vinculant per a les empreses subministradores i eficàcia durant el termini que es fixe en el planejament o programa d'actuació per a l'execució de les obres d'urbanització.  
L'administració actuant en l'aprovació definitiva d'aquests instruments podrà modificar o fixar, sense minvament de la qualitat i eficàcia legalment exigible, les condicions d'implantació dels citats serveis sobre la base de criteris d'eficiència econòmica derivats del corresponent procediment contradictori, impulsat d'ofici o a petició dels afectats. A falta d'informe a l'instrument de planejament, podrà requerir-se abans de l'aprovació dels programes d'actuació, dels projectes d'execució o de reparcel·lació, amb els mateixos efectes.  
  
2. Article 61.1, lletra b, del TRLOTUP: Durant el mateix termini d'informació pública es consultaran els organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades. La falta d'emissió dels informes esmentats en el termini establit permetrà seguir la tramitació de les actuacions en els termes establits en l'article 55.4 del TRLOTUP.  
  
  
Torres Torres, 5 d'abril de 2022.- L'alcaldessa presidenta: Amparo Bolos Andreu.